Talvo Pabut

Talvo Pabut (27. veebruar 1962 Tartu – 25. juuni 2017 Tartu) oli eesti näitleja, lavastaja ja teatriuurija.

 Haridus 
Pabut lõpetas 1980. aastal Tartu 2. Keskkooli ja õppis aastatel 1980–1984 Tallinna Riikliku Konservatooriumi lavakunstikateedris (11. lend).Raimo Hanson. "Suri teatrimees ja literaat Talvo Pabut" Tartu Postimees, 26. juuni 2017. Ta kaitses 2005. aastal Tartu Ülikoolis magistritöö "Mäng, teatraalsus, teater, teatrikunst ja ajastute kontekst"Talvo Pabut kaitses teatriteaduse magistritööd teater.ee, 26. september 2005. ja sai teatriteaduse magistrikraadi. Doktoritöö kirjutamine samal teemal jäi pooleli.Talvo põletas oma eluküünalt kahest otsast korraga, surm sai ta lõpuks kätte ohtuleht.ee, 28. juuni 2017.

 Elukäik 
Ta töötas aastatel 1984–1989 näitlejana Rakvere teatris ja 1995–2001 Ugala teatris.

Aastatel 1991–1993 oli ta Eesti Kirjanike Liidu kirjanduse propaganda büroo kunstiline juht ja 1993–1994 Eesti Noorsooteatri kirjandusala juhataja. Aastatel 1994–1995 töötas ta Eesti Televisiooni Tartu stuudios. 

2000. aastal moodustas Pabut ühe Ugala teatri lavastuse muusika esitamiseks koos Margus Põldsepa ja Sulev Salmiga ansambli Kiritöö ja Karistus. Hilisromantilise folkmuusika ansambel esitas põhiliselt Talvo Pabuti tekstidele kirjutatud laule ja avaldas 2004. aastal CD "Oli kord...".

Alates 2001. aastast oli Pabut vabakutseline. Pabut on instseneerinud ja/või lavastanud telelavastusi ("Wawautosa", "Kännuvana lood", "Werneri kohvik", "Trimalhio pidu", "Andke neile andeks"). Ta on kirjutanud näidendeid ("Sisyphos", "Oidipuse kompleks") ning jutte, samuti arvustusi ja arvamusartikleid Postimehele.Talvo Pabut Eesti Filmi Andmebaas.

 Filmid 
 Näitlejana 
 1983 Martin, "Küljetuul", telemängufilm
 1984 Taylor Henry, "Bande"
 1988 episoodilised rollid, "Vernanda"
 1988 I sõdur, "Õnnelik lapsepõlv", lühifilm
 1988 kõrvalosa, "Näkimadalad" III ja IV osa, telemängufilm
 1989 linnamees, "Äratus"
 1994 Otto, "Victoria" 
 1995 härra Roop, "Wikmani poisid", telesari

 Filmitegijana 
 1993 "Naissaar", kroonikafilm – režissöör
 1993 "Jalgrattamatk Petserisse", kroonikafilm – režissöör
 1993 "Rahujooks", kroonikafilm – režissöör
 1993 "Väekargajad", lühimängufilm – režissöör ja stsenarist
 2019 "Valvuri evolutsioon", lühimängufilm – alusteose autor

Isiklikku
Tema vend oli sisearhitekt ja disainer Kalle Pabut.

Ta oli aastatel 1985–1989 abielus näitleja Anne Veesaarega, nende poeg on Ott Pabut (sündinud 1986).

Viited

Välislingid
 Talvo Pabut andmebaasis IMDb
 Talvo Pabut Eesti Filmi Andmebaasis
 Suri teatrimees ja literaat Talvo Pabut
 Talvo Pabutile surma toonud trauma põhjus jääbki teadmata tartu.postimees.ee, 8. detsember 2017
 Haud Tartu Maarja kalmistul

Kategooria:Eesti näitlejad
Kategooria:Eesti teatrilavastajad
Kategooria:Miina Härma Gümnaasiumi vilistlased
Kategooria:Eesti Muusika- ja Teatriakadeemia vilistlased
Kategooria:Tartu Ülikooli filosoofiateaduskonna vilistlased
Kategooria:Maarja kalmistule maetud
Kategooria:Sündinud 1962
Kategooria:Surnud 2017